

**Előterjesztés**

az önkormányzat és az önkormányzati intézmények előirányzatainak módosítására

**Tisztelt Közgyűlés!**

Az önkormányzat és az önkormányzati intézmények 2022. évi előirányzatait változtatni szükséges az alábbiak miatt:

1. Az októberi közgyűlésre már bekerült a Gárdonyi Géza Színház 23 mFt-os pótelőirányzati igénye, amit akkor a közgyűlés nem támogatott. Az intézményi bevételek I-III. negyedévi alakulását figyelembe véve év végéig 20 mFt-os bevételkieséssel számolnak, ami miatt az intézménynek már most likviditási problémája van. Az intézmény dologi kiadásai a tervezetthez képest jelentősen megemelkedtek, október végégig felélték a dologi előirányzatukat, így novemberben már nincs szabad dologi előirányzatuk, kötelezettséget nem vállalhatnak.

A 2022. évi költségvetésben az önkormányzat biztosította az intézmény részére a Közös működtetési megállapodásban vállalt támogatás teljes összegét, majd további 20 mFt-os pótelőirányzatot is.

A kialakult helyzet megoldása érdekében az intézmény most kéri a személyi juttatásokból 22.571.150 Ft-os és a járulékok 2.934.250 Ft-os csökkentését a dologi kiadások egyidejű 25.505.400 Ft-os megemelésével.

Kérem a Tisztelt Közgyűlést, hogy a javaslatot tárgyalja meg és fogadja el.

Eger, 2022. november 13.

Mirkóczki Ádám

Polgármester

Határozati javaslat (egyszerű többség):

1. Eger Megyei Jogú Város Önkormányzatának Közgyűlése elrendeli a Gárdonyi Géza Színháznál (I. fejezet 8. címszám kötelező feladat) a dologi kiadások 25.505.400 Ft-os emelését, a a személyi juttatások kiemelt előirányzatának 22.571.150 Ft-os és a munkaadókat terhelő járulékok és szociális hozzájárulási adó kiemelt előirányzatának 2.934.250 Ft-os egyidejű csökkentésével.

Felelős: Mirkóczki Ádám Polgármester,

Juhász Tamás Gazdasági Irodavezető,

Spisák György Kabinet Irodavezető,

Dolenszky-Szőke Szilvia intézménygazdálkodási csoportvezető

Határidő: 2022. november 30.